'COPE is 'n bedrogspul', s? Grindrod – praag.co.za
Simon Grindrod, 'n hooffiguur in die Kongres van die Mense, oftewel COPE, het Dinsdag 'n aanval op die partyleierskap geloods.
"Dis besig om vir my helder te raak dat 'n groot bedrogspul jeens die Suid-Afrikaanse kieserspubliek gepleeg is en ek wil nie langer aan die leiding daarvan deelneem nie," het hy in 'n brief aan die party se algemene sekretaris gesê.
"Ná agt maande van opregte pogings om die werk van die party as 'n lid van die nasionale dagbestuur te bevorder, is ek nou daarvan oortuig dat min geesdrif bestaan om die baie ernstige uitdagings aan te spreek waarvoor die party tans staan, wat nog te sê om hulle op te los."
Grindrod sê die party word deur probleme geteister, wat wissel van die leierskapstryde tussen die partypresident Terror Lekota en sy adjunk Mbhazima Shilowa, partylysmanipulasie, 'n kultuur van ontkenning, 'n onaktiewe partywebwerf en 'n leë hoofkantoor in die Johannesburgse middestad wat R60 000 per maand kos.
Hy het die partyleierskap daarvan beskuldig dat hulle hul langtermynvolhoubaarheid afskeep.
"Dit lyk baie, in die lig van onlangse gebeure, asof COPE weinig meer as 'n alternatiewe voertuig vir sekere sleutelindividue was wat tans van plan is om ANC-beleid en -prosesse onder 'n ander naam wil bevorder."
COPE het 'n "program van hoop en verandering vir alle Suid-Afrikaners" belowe.
Dis vir my glashelder dat "hoop" op die afdraande pad verkeer, dat daar geen "verandering" van ANC-praktyk is nie en dat die enige Suid-Afrikaners wat die "program" bepaal huidige en voormalige ANC-lede is, met die uitsluiting van die res."
светильниковДанильченко Юрий отзывы
Skrywer Dan RoodtGepubliseer op 8 Julie 2009 Kategorieë Suider-AfrikaSleutelwoord 'COPE is 'n bedrogspul', ANC. Lekota, COPE, Grindrod, Nuus, politiek, s? Grindrod, Shilowa, Suid-Afrika, Suider-Afrika